**Daniel Paul Tammet** (født 31. januar 1979) er en britisk forfatter, oversetter og autistisk savant som har eksepsjonelle evner i blant annet hoderegning. Det antas å være mindre enn 50 savant i verden og det omtales som en svært sjelden form for asperger syndrom. Han byttet etternavn til Tammet som er estisk ord for eik. Tammet har frivillig medvirket i mange forskningsprosjekter innenfor hjerneforskning.

På noen minutter kan han multiplisere tisifrede tall i hodet eller trekke ut roten av tall og svare med tiervis av desimaler.[] Han kan trekke ut kubikkroten av et tall raskere enn andre gjøre det med elektronisk kalkulator. Han har også lett for å lære språk, og har en enorm minnekapasitet. Til forskjell fra mange andre savanter kan Tammet gjøre rede for hvordan han klarer det. Han forteller hva som foregår i tankene og hva han "ser inne i hodet". Han kommer frem til svaret på et komplisert regnestykke moment; han forteller at han ser tallene som former og farger og resultatet av en utregning trer frem som en ny form. Tammet skiller seg fra de aller fleste andre savanter ved at hans ekstraordinære evner er akkompagnert av færre mentale handicap. Han kan ikke kjøre bil og vet ikke forskjell på høyre og venstre. Tammet har til forskjell fra de fleste autister et godt ordforråd og han snakker flere språk (fransk, tysk, spansk, litauisk, islandsk og esperanto). Han har utviklet sitt eget språk, noe som også er uvanlig blant savanter. Han er særlig begeistret for de vokal-rike nordeuropeiske språkene. Han opptrådte på islandsk fjernsyn der han snakket islandsk bare noen dager etter at han hadde lært språket.

Tammet sier at han opplever sifre som farger eller opplevelser, hvilket i seg selv ikke er så uvanlig. Dette fenomenet kalles synestesi. Mer uvanlig er det at Tammet kan skjelne mellom ca. 10 000 nummer gjennom ulike opplevelser. Han kan kjenne om et tall er et primtall eller ikke, og ser resultatet av sine utregninger som mentale landskap med former, tekstur, farger og lyder. Den europeiske rekorden i å memorisere tallet pi holdes av Tammet. På fem timer leste han opp 22 514 desimaler ut av hukommelsen. Det tok ham noen uker å memorere desimalene. Han liker ikke å gå i dagligvarebutikken fordi det er for mange inntrykk med mengder av varer og priser. Tammet forteller at han føler stort ubehag dersom ikke han følger sin faste rutine for eksempel ved å drikke te til nøyaktige klokkeslett.

Han utga selvbiografien *Born on a Blue Day* i 2006, og ble medlem av Royal Society of Arts i 2012.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2  «This much I know: Daniel Tammet, savant, 30, London». *the Guardian* **(engelsk)**. 1. februar 2009. Besøkt 28. januar 2023.
3. ↑  Morris, Linda (11. august 2012). «Nothing wrong with humble pi». *The Sydney Morning Herald* **(engelsk)**. Besøkt 28. januar 2023.
4. ↑  Nielsen, Charlotte Marie Bisgaard (1. juli 2011). «Towards applied integrationism – integrating autism in teaching and coaching sessions». *Language Sciences*. 4 **(engelsk)**. 33: 593–602. ISSN 0388-0001. doi:10.1016/j.langsci.2011.04.023. Besøkt 28. januar 2023.
5. 1 2 3 4 5  «A genius explains». *the Guardian* **(engelsk)**. 12. februar 2005. Besøkt 28. januar 2023.
6. 1 2  VanBergeijk, Ernst (1. oktober 2010). «Daniel Tammet: Born on a Blue Day: Inside the Extraordinary Mind of an Autistic Savant». *Journal of Autism and Developmental Disorders*. 10 **(engelsk)**. 40: 1293–1293. ISSN 1573-3432. doi:10.1007/s10803-009-0868-3. Besøkt 28. januar 2023. «After his record breaking recitation of Pi he appeared upon Late Night with David Letterman and even a talk show in Iceland where he spoke Icelandic for the entire show- a language that he only learned four days before the taping of the show.»
7. ↑  «A genius explains». *the Guardian* **(engelsk)**. 12. februar 2005. Besøkt 28. januar 2023.
8. ↑  «The Man Who Memorized Pi». *www.science.org* **(engelsk)**. 14. april 2005. Besøkt 28. januar 2023. «When Daniel Tammet set the European record for pi memorization last year, memorizing 22,514 digits in just over 5 hours, he attributed the feat to his ability to see numbers as complex, 3-dimensional landscapes, complete with color, texture, and sometimes even sound.»

Eksterne lenker
---------------

* Offisielt nettsted Rediger på Wikidata

* Offisiell blogg Rediger på Wikidata

* (en) Daniel Tammet – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** ICCU **·** BNE **·** CiNii **·** BBC Things
 |